b'\n_START_ARTICLE_\nLodi\n_START_SECTION_\nHistorie\n_START_PARAGRAPH_\nLodi var en keltisk bosetning og hadde navnet Laus Pompeia i romertiden. Siden 300-tallet har byen v\xc3\xa6rt katolsk bisped\xc3\xb8mme, skj\xc3\xb8nt de f\xc3\xb8rste fem hundre \xc3\xa5r av bisped\xc3\xb8mmets historie ikke er overlevert. Det var f\xc3\xb8rst mot slutten av 900-tallet at byen fikk en viss betydning. P\xc3\xa5 grunn av en oppsving av handelsvirksomheten havnet Lodi i konflikt med Milano. Etter en rekke kriger \xc3\xb8dela milanesiske styrker Lodi, men en ny by ble anlagt syv kilometer av den gamle i 1158. F\xc3\xb8rst i 1198 kom det til fredsslutning med Milano, og begge byene profitterte \xc3\xb8konomisk p\xc3\xa5 samarbeidet. _NEWLINE_1200-tallet ble preget av sosial uro og rivaliseringen mellom ghibellinerne og guelferne, og Milano intervenerte en rekke ganger. P\xc3\xa5 begynnelsen av 1300-tallet fikk Viscontislekten makt over byen. Dermed ble Lodi en del av Milanos territorium. _NEWLINE_I 1992 ble omr\xc3\xa5det rundt Lodi utskilt fra provinsen Milano og gjort til en egen provins.\n_START_SECTION_\nSeverdigheter\n_START_PARAGRAPH_\nDen gamle bykjernen inkluderer den \xc3\xa5pne plassen Piazza Maggiore (ogs\xc3\xa5 kalt Piazza della Vittoria); den romanske katedralen, r\xc3\xa5dhuset og bispepalasset.'